Κέντρο Πολιτισμού Ίδρυμα Σταύρος Νιάρχος

Το Κέντρο Πολιτισμού Ίδρυμα Σταύρος Νιάρχος (συντομογραφία: ) είναι χώρος διεξαγωγής πολιτιστικών εκδηλώσεων, το οποίο περιλαμβάνει τις κτιριακές εγκαταστάσεις της Εθνικής Βιβλιοθήκης της Ελλάδος και της Εθνικής Λυρικής Σκηνής, καθώς και πάρκο αστικού τύπου και άλλες μικρότερες εγκαταστάσεις. Το Ίδρυμα Σταύρος Νιάρχος έκανε δωρεά 630.000.000 ευρώ. Το οικοδόμημα και το πάρκο βρίσκονται στον Φαληρικό όρμο, υπαγόμενο διοικητικά στο Δήμο Καλλιθέας. Το κέντρο έχει λάβει πάμπολλες διακρίσεις και επαίνους τόσο για το φιλανθρωπικό του έργο και τις εκδηλώσεις που λαμβάνουν χώρα σε αυτό όσο και για την αρχιτεκτονική του που θεωρείται πρωτοπόρα σε όλο τον κόσμο. Σχεδιάστηκε από τον Ιταλό αρχιτέκτονα Ρέντσο Πιάνο"Ο Ρέντσο Πιάνο μιλάει στην «Καθημερινή»", Ίδρυμα Σταύρος Νιάρχος"Ένα έργο «αριστείας και κάλλους» παραδίδεται στο κοινό" , ελculture.grΟ Ρέντσο Πιάνο και τα ωραιότερα κτίρια και έργα του, thetoc.gr το 2016.

 Ιστορία 
Το 2006, το Ίδρυμα Σταύρος Νιάρχος ανακοίνωσε ότι είχε την πρόθεσή να κατασκευάσει σε περιοχή του Ελληνικού Δημοσίου τις νέες εγκαταστάσεις της Εθνικής Βιβλιοθήκης της Ελλάδας και της Εθνικής Λυρικής Σκηνής, καθώς και ένα εκπαιδευτικό και περιβαλλοντικό πάρκο που θα έφερε το όνομα «Σταύρος Νιάρχος». Ύστερα από συζητήσεις με την ελληνική κυβέρνηση αποφασίστηκε η παραχώρηση του χώρου του παλαιού ιπποδρόμου στην περιοχή του Φαληρικού Δέλτα, συνολικού εμβαδού 240.000 μ². Από αυτά τα 210.000 μ² ορίστηκαν για το κέντρο και τα υπόλοιπα 30.000 μ² για τη δημιουργία δημοτικού αθλητικού πάρκου για τον Δήμο Καλλιθέας.

Τον Μάρτιο του 2009, το Ίδρυμα υπέγραψε σύμβαση με το Ελληνικό Δημόσιο για την κατασκευή του ΚΠΙΣΝ και λίγους μήνες αργότερα κυρώθηκε με νόμο από το Ελληνικό Κοινοβούλιο. Σύμφωνα με αυτή, το ίδρυμα ανέλαβε την χρηματοδότηση του συνολικού έργου ενώ μετά την παράδοση του έργου στο ελληνικό κράτος, η Ελληνική Κυβέρνηση θα αναλάμβανε τον πλήρη έλεγχό του, όπως και έγινε.

Από τον Αύγουστο του 2016, οι εγκαταστάσεις ανοίγουν σταδιακά. Στις 23 Φεβρουαρίου 2017, το Κέντρο παραδόθηκε στο Ελληνικό Δημόσιο. 

Η επένδυση του ιδρύματος για την κατασκευή και τον εξοπλισμό του Κέντρου ξεπερνά τα 600 εκατομμύρια ευρώ. 

Πραγματοποιήθηκε ανασκαφή διασφάλισης στον χώρο από το 2012, υπό τη διεύθυνση της Στέλλας Χρυσουλάκη, διευθύντριας αρχαιοτήτων (εφόρου) του Πειραιά. Επέτρεψε την ανακάλυψη πολυάριθμων ταφών στη νεκρόπολη του Φαλήρου  και, ειδικότερα, τους δύο μαζικούς τάφους που περιείχαν τους «Δεσμώτες του Φαλήρου», ίσως καταδικασμένοι σε θάνατο μετά την αποτυχία μιας αθηναϊκής συνωμοσίας του 7ου αι. π.Χ.

 Διοίκηση 
Το Διοικητικό Συμβούλιο του ΚΠΙΣΝ ορίζεται από το Ελληνικό Δημόσιο. Απαρτίζεται από Πρόεδρο, Γενικό Διευθυντή, τον δήμαρχο Καλλιθέας ως ex officio μέλος και τρία ακόμα μέλη, δύο από τα οποία εκπροσωπούν την Εθνική Λυρική Σκηνή και την Εθνική Βιβλιοθήκη της Ελλάδος.

Το 2025 το ΚΠΙΣΝ ανακοίνωση και τη σύσταση Συμβουλευτικής Επιτροπής για τη διαμόρφωση της μελλοντικής του πορείας.

Πρόεδροι ΔΣ

 Γιώργος Κιμούλης (2017)
 Νίκος Μανωλόπουλος (2017-2018)
 Λυδία Κονιόρδου (2019)
 Έλλη Ανδριοπούλου (2020-2022)
 Στάθης Καλύβας (2023-σήμερα)

Managing Directors

 Νίκος Μανωλόπουλος (2017-2020)
 Έλλη Ανδριοπούλου (2020-σήμερα)

Συλλογή φωτογραφιών

 Δείτε επίσης 

Μέγαρο Μουσικής Αθηνών
 Εθνική Λυρική Σκηνή
 Όπερα Θεσσαλονίκης
 Εθνική Βιβλιοθήκη της Ελλάδος

 Βιβλιογραφία
  Victoria Newhouse, Chaos and Culture: Renzo Piano Building Workshop and the Stavros Niarchos Foundation Cultural Center in Athens, Monacelli Press, 2017. 
  Federico Bucci, The Last Agora: Stavros Niarchos Foundation Cultural Center - Athens, Random House Espanol, 2018, 160 p. 

 Παραπομπές 

 Εξωτερικοί σύνδεσμοι 

 Επίσημη ιστοσελίδα
 Ιστοσελίδα του Ιδρύματος Σταύρος Νιάρχος


Κατηγορία:Καλλιτεχνικοί πολυχώροι στην Αθήνα
Νιαρχος